Ֆրանց Միկլոշիչ

Ֆրանց Միկլոշիչ (Ֆրանյո Միկլոշիչ, , ), ավստրիական և սլովենական լեզվաբան։ Վիեննայի ԳԱ ակադեմիկոս (1851), սլավոնական լեզուների քերականության պատմահամեմատական ուսումնասիրության դպրոցի հիմնադիր։ Վիեննայի համալսարանի պրոֆեսոր (1850-1886)։

Կարևոր աշխատությունները նվիրված են սլավոնական լեզուների քերականության ու բառապաշարի համեմատական քննությանը («Սլավոնական լեզուների համեմատական քերականություն», հ․ 1-4, 1852-1875)։ Միկլոշիչը ուսումնասիրել է հին սլավոներենը («Հին սլավոներենի բառարան», 1850), այն բխեցրել Պաննոնիայի հին սլավոնացիների՝ սլովենների նախահայրերի լեզվից։ Քննել է նաև մի կողմից սլավոներենի, մյուս կողմից՝ հարեա ժողովուրդների (հունգարացիների, ռումինացիների և այլն) լեզուների փոխազդեցությունը, գնչուերենի մի շարք տարբերակներ։ Զբաղվել է սլավոնական անձնանունների և տեղանունների ծագումնաբանությամբ, հրատարակել միջնադարյան սլավոներեն տեքստերի, սլավոնների պատմության սկզբնաղբյուրներ։ Ուսումնասիրել է սլավոնական գրականությունները, սկզբնավորել սլավոնական էպոսի համեմատական քննությունը։ Եղել է Պետերբուրգի և այլ ԳԱ-ների անդամ։

Ծանոթագրություններ 

Ավստրիացի լեզվաբաններ
Սլավոնագետներ
Սանկտ Պետերբուրգի գիտությունների ակադեմիայի թղթակից անդամներ
Վիեննայի համալսարանի շրջանավարտներ
Պրուսիայի գիտությունների ակադեմիայի անդամներ
Փիլիսոփայական գիտությունների դոկտորներ
Ավստրիացի բանասերներ
Ավստրիայի քաղաքական գործիչներ
Ավստրիացի փիլիսոփաներ
Ավստրիացի մանկավարժներ
Գրացի համալսարանի շրջանավարտներ
Ավստրիացի իրավաբաններ
Գրացի համալսարանի դասախոսներ